**AOP ozn. Razdoblja: 2021-12**

**RKP: 27087**

**Matični broj: 02685515**

**Naziv obveznika: Općina Pokupsko**

**Adresa sjedišta: Trg Pavla Štoosa 15, 10414 Pokupsko**

**OIB: 07291490499**

**Šifra djelatnosti: 8411**

**Šifra općine: 544**

**Razina: 22**

**BILJEŠKE**

**ZA RAZDOBLJE 01.01.2021.-31.12.2021.**

**IZVJEŠTAJ O PRIHODIMA I RASHODIMA – PR-RAS**

**Bilješka br.1 AOP 002**

Prihodi od poreza iznose 2.024.597 kn, što je manje 1.676.683 kn zbog sredstava fiskalnog izravnanja poreza i prireza na dohodak koji nije bio isplaćivan u 2021.godini, te većeg iznosa povrata poreza i prireza na dohodak po godišnjoj prijavi.

**Bilješka br. 2 AOP 045**

Pomoći iz inozemstva i od subjekata unutar općeg proračuna iznose 6.754.833 kn, što je 1.348.220 kn više u odnosu na prethodnu godinu, a odnosi se na kompenzacijsku mjeru u iznosu od 1.988.734 kn, 1.250.000 kn iz zaliha državnog proračuna za sanaciju štete od potresa, 900.000 kn od Fonda za zaštitu okoliša i energetsku učinkovitost za sanaciju štete od potresa, Zagrebačka županija uplatila je 700.000 kn za izgradnju vodovoda, te radove na nerazvrstanim cestama, 190.000 kn za sanaciju nogometnog igrališta NK Kupa, 51.750 kn za Pomoć u kući, 19.950 za tr.ogrjeva, te 78.080 kn za predškolski odgoj.

**Bilješka br. 3 AOP 077**

Prihodi od imovine iznose 257.251 kn što je za 61.764 kn manje u odnosu na isto razdoblje prošle godine, a rezultat je smanjenje prihoda za korištenje nefinancijske imovine.

**Bilješka br.4 AOP 101**

Prihodi od upravnih i administrativnih pristojbe, pristojbi po posebnim propisima i naknadama iznose 398.118 kn i u odnosu na prošlu godinu nije bilo značajnijih promjena.

**Bilješka br.5 AOP 119**

Prihodi od prodaje proizvoda i robe te pruženih usluga, i prihodi od donacija te povrati po protestiranim jamstvima iznose 148.824 kn, što je povećanje od 130.074 kn što je rezultat uplate donacija za sanaciju šteta od potresa, te donacija koje su primljene u naravi za sanaciju štete od potresa.

**Bilješka br.6 AOP 147**

Rashodi za zaposlene iznose 1.226.259 kn što je za 337.603 kn mane u odnosu na isto razdoblje prethodne godine, zbog završetka projekta „Zaželi“ na kojem je bilo zaposleno 10 žena koje su radile do sredine ožujka, te voditelj i asistent koji su bili zaposleni do sredine lipnja.

**Bilješka br.7 AOP 158**

Materijalni rashodi iznose 3.932.546 kn, što je 1.064.639 kn više u odnosu na razdoblje prethodne godine, a do povećanja je došlo zbog sanacije štete od potresa na nerazvrstanim cestama, javnoj rasvjeti, te objektima javne namjene.

**Bilješka br.8 AOP 191**

Financijski rashodi iznose 45.257 kn, što je 60.758 kn mane u odnosu na razdoblje prethodne godine, a odnosi se na smanjenje zateznih kamata iz poslovnih odnosa.

**Bilješka br. 9 AOP 210**

Subvencije iznose 695.600 kn, a odnosi se na sufinanciranje cijene predškolskog odgoja za djecu koja pohađaju vrtić u Pokupskom.

**Bilješka br. 10 AOP 247**

Naknade građanima i kućanstvu iznose 373.072 kn, što je 79.089 kn više u odnosu na razdoblje prethodne godine zbog većeg broja zahtjeva za potporu za novorođenčad,pomoći u financiranju posebnog programa koje pohađa djete s područja općine, zahtjeva za financiranje prehrane za osnovnoškolce, te povećanje cijene prijevoza koji sufinanciramo za srednjoškolce.

**Bilješka br. 11 AOP 258**

Ostali rashodi iznose 2.786.212 kn, što je 2.052.374 kn više u odnosu na razdoblje prethodne godine, a odnosi se na refundacije tr.sanacije štete od potresa stanovnicima Općine Pokupsko, te donacija u naravi koji su bili za sanaciju štete od potresa za stanovnike općine.

**Bilješka br. 12 AOP 344**

Rashodi za nabavu nefinancijske imovine iznose 2.566.405 kn, što je 1.588.436 kn manje u odnosu na prošlu godinu. U 2021. godini uloženo je 248.839 kn za sanaciju nogometnog igrališta koje je u vlasništvu Osnovne škole Pokupsko, 191.119 kn u uređenje DK Pokupski Gladovec, 196.500 za izradu projektne dokumentacije za Tržnicu Pokupsko, 193.750 za izradu idejnog rješenja i glavnog projekta DVD Pokupsko, 271.477 kn za izradu pristupa parcelama na šumskoj cesti Skender brdo-Posavci, izradu pristupne ceste do DK Gladovec i groblja u Hotnji. 624.420 kn utrošeno je na izgradnju vodovoda u Šestak Brdu (Gršće Selo i Sokak), te u Lijevim Štefankima (Karasi). 147.725 kn odnosi se na izgradnju nogometnog igrališta u Roženici I. 239.660 kn odnosi se na uređenje groblja u Pokupskom. Nabavljena je računalna oprema u iznosu od 70.708 kn za rad članova stožera civilne zaštite Općine Pokupsko, te oprema (prijenosna računala) za djelatnike kako bi im se omogućio rad u izvanrednim okolnostima (covid, potres). Nabavljena je uredska oprema u iznosu od 35.270 kn u sklopu projekta Pokupsko u srcu za uređenje DK Opatija. Nabavljeno je mobilno reciklažno dvorište u iznosu od 248.838 kn.

**Bilješka br.13 AOP 413** primici od financijske imovine i zaduživanja iznose 652.295 kn, a odnose se na dugoročni zajam koji je primljen iz državnog proračuna za sanaciju štete od potresa u iznosu od 300.000 kn, te 100.000 kn uslijed pada prihoda, te 252.295 kn pozajmice kao namirenje povrata poreza i prireza po godišnjoj prijavi za 2021.godinu koji će biti vraćen 2022.godine u 4 jednake mjesečne rate.

**Bilješka br.14 AOP 521** Izdaci za financijsku imovinu i otplate zajmova iznose 56.065 kn, što je 49.507 kn manje u odnosu na prošlu godinu, a odnose se na zadnju godinu otplate dugoročnog zajma.

**Bilješka br. 15 AOP 644**

Stanje novčanih sredstava na kraju izvještajnog razdoblja iznosi 292.581 kn.

**Bilješke uz Bilancu**

**Bilješka br. 16 AOP 002**

Nefinancijska imovina uvećana je za nabavu imovine u 2021. godini i umanjena za obračun ispravka vrijednosti primjenom propisanih stopa. Detaljnije pojašnjenje se nalazi u Bilješci br.12.

**Bilješka br. 17 AOP 064**

Novac u banci i blagajni u iznosu od 292.582 kn odgovara stanju na dan 31.12.2021. godine žiro računa proračuna Općine Pokupsko i novca u blagajni.

**Bilješka br. 18 AOP 141**

Potraživanja za prihode iznose 460.592 kn što je smanjenje u odnosu na godinu prije, a rezultat je ispavak vrijednosti potraživanja koje se provodi u skladu s Pravilnikom o proračunskom računovodstu i računskom planu.

**Bilješka br. 19 AOP 170**

Obveze su povećane u odnosu na prethodnu godinu za 832.076 kn, značajnije povećanje je za obveze za naknade građanima i kućanstvima, koje se odnose na sanaciju štete od potresa, te obveze za kredite i zajmove, koji se odnose na zajmove iz državnog proračuna za sanaciju štete od potresa (300.000 kn), pomoć uslijed pada prihoda (100.000 kn) i pozajmica za namirenje povrata poreza (252.295 kn).

Općina Pokupsko nema danih kreditnih pisma, hipoteka i slično, niti sudskih sporova u tijeku.

**Bilješke uz Izvještaj o rashodima prema funkcijskoj klasifikaciji**

**Bilješka br. 20 AOP 137**

Ukupni rashodi su razvrstani prema funkcijskoj klasifikaciji i odgovaraju AOP 407 iz obrasca PR-RAS umanjen za AOP 235 – prijenosi proračunskim korisnicima iz nadležnog proračuna.

**Bilješke uz izvještaj o promjenama u vrijednosti i objumu imovine i obveza**

**Bilješka br. 21 AOP 001**

Promjene u vrijednosti i obujmu imovine iznose 583.692, a rezultat su ispravka vrijednosti potraživanja na dan 31.12.2021.

**Bilješka br. 22 AOP 034**

Promjene u vrijednosti i obujmu obveza iznosi 1.880 kn, a odnosi se na korekciju obveza za primljeni kredit iz 2016.godine, uskladom stanja s HBOR –om s datumom 31.12. ispravlja se iznos zaduženja.

**IZVJEŠTAJ O OBVEZAMA**

**Bilješka br. 23 AOP 020**

Podmirene obveze u izvještajnom razdoblju iznose 10.326.836 kn, što je 1.662.430 kn više u odnosu na razdoblje prethodne godine.

**Bilješka br.21 AOP 036**

Stanje obveza na kraju izvještajnog razdoblja iznosi 4.814.563 kn, što je 832.078 kn više u odnosu na razdoblje prethodne godine. A rezultat je uzimanja dugoročnih zajmova iz državnog proračuna za sanaciju štete od potresa, pomoć uslijed pada prihoda i povrat poreza za prijave iz 2020.godine.

**Bilješka br. 22 AOP 037**

Stanje dospjelih obveza na kraju izvještajnog razdoblja iznosi 3.462.065kn, što je 444.633 kn više u odnosu na razdoblje prethodne godine.

**Bilješka br. 23 AOP 090**

Stanje nedospjelih obveza na kraju izvještajnog razdoblja iznosu 1.352.498 kn, što je 387.446 kn više u odnosu na razdoblje prethodne godine, a odnosi se na zajmove iz državnog proračuna, plaće za zaposlene, redovne troškove poslovanja i i nabavu nefinancijske imovine ( nogometno igralište,pristupna cesta)

U Pokupskom, 15.02.2022.

Osoba za kontaktiranje: Željka Skrbin Zakonski predstavnik:

Tel: 01/6266-113 \_\_\_\_\_\_\_\_\_\_\_\_\_\_\_\_\_\_ Božidra Škrinjarić